Noteikumu (grozījumu) projekts 22-TA-1718
Izdrukāts 29.07.2026. 22.01 - 1.0.VK Redakcija
Noteikumu (grozījumu) projekts 22-TA-1718
Izdrukāts 29.07.2026. 22.01 - 1.0.VK Redakcija
Ministru kabineta noteikumi Nr. 551
Rīgā 2022. gada 6. septembrī (prot. Nr. 44 18. §)
Grozījumi Ministru kabineta 2010. gada 5. oktobra noteikumos Nr. 951 "Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli"
Izdoti saskaņā ar likuma "Par valsts sociālo apdrošināšanu" 23. panta trešo daļu un
27.1 panta trešo daļu un Mikrouzņēmumu nodokļa likuma 9. panta ceturto daļu
· Izdarīt Ministru kabineta 2010. gada 5. oktobra noteikumos Nr. 951 "Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli" (Latvijas Vēstnesis, 2010, 162. nr.; 2011, 56. nr.; 2012, 32. nr.; 2013, 179. nr.; 2014, 99. nr.; 2015, 61. nr.; 2016, 67. nr.; 2017, 51., 254. nr.; 2021, 106. nr.) šādus grozījumus:
· 1. Izteikt 7. punktu šādā redakcijā:
· "7. Ja pašnodarbinātais (tai skaitā mikrouzņēmumu nodokļa maksātājs), kurš nodarbina darba ņēmējus un sezonas laukstrādniekus, valsts sociālās apdrošināšanas obligātās iemaksas par pārskata mēnesi nav veicis pilnā apmērā, Valsts ieņēmumu dienests vienotajā nodokļu kontā saņemtos un valsts sociālās apdrošināšanas obligāto iemaksu saistību segšanai novirzāmos maksājumus attiecina vispirms uz sezonas laukstrādnieku ienākuma nodokļa maksātāju ziņojumu, tad uz mikrouzņēmumu nodokļa deklarāciju, pēc tam uz darba devēja ziņojumu un pašnodarbinātā ziņojumu."
· 2. Izteikt 7.2 punktu šādā redakcijā:
· "7.2 Ja pašnodarbinātais (tai skaitā mikrouzņēmumu nodokļa maksātājs), kurš guvis ienākumu no lauksaimnieciskās ražošanas, valsts sociālās apdrošināšanas obligātās iemaksas nav veicis pilnā apmērā, Valsts ieņēmumu dienests vienotajā nodokļu kontā saņemtos un valsts sociālās apdrošināšanas obligāto iemaksu saistību segšanai novirzāmos maksājumus attiecina vispirms uz sezonas laukstrādnieku ienākuma nodokļa maksātāju ziņojumu, tad uz mikrouzņēmumu nodokļa deklarācijā norādītajām ziņām, pēc tam uz darba devēja ziņojumu un uz pašnodarbināto un pašnodarbinātā pensiju apdrošināšanu saskaņā ar ceturkšņa deklarācijās norādītajām ziņām."

